
                 PRIMAR 

Primăria Municipiului Timişoara

SERVICIUL DEZVOLTARE  ŞI                                            Dr.ing. Gheorghe CIUHANDU

INTEGRARE EUROPEANĂ

Nr. SC 2005 – 4655/17.03.2005
REFERAT

privind aprobarea Declaraţiei de intenţie referitoare la încheierea Alianţei oraşelor 

care au în componenţă un cartier Iosefin - "Alliance of Josef Cities"


Reprezentanţii Municipalităţii Budapesta - Józsefváros, prin intermediul cabinetului D-nei dr. Jóvér Béláné, Viceprimar, au transmis prin fax (înregistart la Primăria Municipiului Timişoara sub numărul SC 2005-002847/17.02.2005) varianta propusă a Declaraţiei de intenţie privind încheierea Alianţei oraşelor care au în componenţă un cartier Iosefin – “Alliance of Josef Cities”


Scopul declarat al acestei iniţiative constă în consolidarea relaţiilor de cooperare dintre oraşele semnatare (Budapesta, Viena, Praga şi Timişoara), pe baza tradiţiilor lor culturale şi istorice, având drept trăsătură comună existenţa cartierului/districtului Iosefin/Józsefváros.


Acordul poate reprezenta baza unei noi structuri de cooperare între oraşele importante situate în Zona Europei Centrale, mai precis: Viena, Budapesta, Praga şi Timişoara.


În conformitate cu prevederile art.14 alin.2 din Legea administraţiei publice locale nr. 215/2002, prin Adresa înregistrată sub numărul SC 2005 - 2875/18.02.2005, am solicitat avizul Ministerului Afacerilor Externe în ceea ce priveşte Declaraţia de intenţie referitoare la încheierea Alianţei oraşelor care au în componenţă un cartier Iosefin – “Alliance of Josef Cities”.

Ministerul Afacerilor Externe a acordat avizul său favorabil (Avizul nr. E VI – 1/609, înregistrat la Primăria Municipiului Timişoara sub numărul SC 2005-004656/17.03.2005), cu recomandarea înlocuirii termenului "comunităţile", din paragrafele 2 şi 3 din textul acordului, cu termenul "oraşele". Modificarea solicitată a fost efectuată.

Având în vedere aspectele menţionate mai sus;


Având în vedere Avizul nr. E VI - 1/609 al Ministerului Afacerilor Externe, înregistrat la Primăria Municipiului Timişoara sub numărul SC 2005-004656/17.03.2005;


În conformitate cu prevederile art. 11 alin.1, art.14, art. 38 lit.(y) şi ale art.46 din Legea administraţiei publice locale nr. 215/2001;

Propunem:

Aprobarea Declaraţiei de intenţie privind încheierea Alianţei oraşelor care au în componenţă un cartier Iosefin - "Alliance of Josef Cities", în varianta modificată potrivit recomandării Ministerului Afacerilor Externe.

